ชิรากาวะ (เมืองในจังหวัดกิฟุ)

ชิรากาวะ (白川町 (Shirakawa-chō)) เป็นเมืองที่ตั้งอยู่ในอำเภอคาโมะ จังหวัดกิฟุ ประเทศญี่ปุ่น ณ วันที่ 1 เมษายน ค.ศ. 2024 เมืองนี้มีจำนวนประชากรประมาณ 6,636 คน มีความหนาแน่นของประชากร 27.9 คนต่อตารางกิโลเมตร มีขนาดพื้นที่ทั้งสิ้น 237.90 ตารางกิโลเมตร (91.85 ตารางไมล์) ภูมิศาสตร์ ชิรากาวะตั้งอยู่ตอนล่างของเทือกเขาแอลป์ญี่ปุ่นทางตอนใต้ของจังหวัดกิฟุ ตั้งอยู่ในหุบเขาที่เกิดจากแม่น้ำหลายสาย ซึ่งรวมกันเป็นแม่น้ำชิรากาวะและไหลลงสู่แม่น้ำฮิดะที่บริเวณทางตะวันตกเฉียงใต้ของเมือง แม้ว่าแม่น้ำจะได้รับการพัฒนาและเปลี่ยนแปลงไปมาก แต่ก็ยังเป็นแหล่งของปลาอายุ ซึ่งเป็นปลาแม่น้ำที่มีรสหวาน รอบตัวเมืองมีภูเขาลูกเตี้ย ๆ ที่ปกคลุมด้วยป่าหนาทึบ ส่วนใหญ่เป็นต้นไม้ไม่ผลัดใบ และเป็นที่อยู่อาศัยของลิงกังญี่ปุ่น หมี และหมูป่า เทศบาลข้างเคียง จังหวัดกิฟุ นครนากัตสึงาวะ นครเอนะ นครเกโระ เมืองฮิจิโซ เมืองยาอตสึ หมู่บ้านฮิงาชิชิรากาวะ ภูมิอากาศ เมืองนี้มีสภาพภูมิอากาศที่มีลักษณะเป็นฤดูร้อนที่ร้อนชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในชิรากาวะอยู่ที่ 11.92 °C (53.46 °F) ปริมาณน้ำฝนโดยเฉลี่ยต่อปีอยู่ที่ 2,176 มิลลิเมตร โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคม อยู่ที่ประมาณ 30.2 °C (86.4 °F) และต่ำสุดในเดือนมกราคม อยู่ที่ประมาณ −4.4 °C (24.1 °F) สถิติประชากร จากข้อมูลสำมะโนประชากรของญี่ปุ่น ประชากรของชิรากาวะลดลงอย่างต่อเนื่องในช่วง 50 ปีที่ผ่านมา ประวัติศาสตร์ พื้นที่บริเวณชิรากาวะเคยเป็นส่วนหนึ่งของแคว้นโบราณที่ชื่อแคว้นมิโนะ ต่อมาในยุคเอโดะ พื้นที่ส่วนใหญ่ถูกปกครองโดยแคว้นศักดินาโอวาริภายใต้รัฐบาลโชกุนโทกูงาวะ ต่อมาในช่วงการปฏิรูปที่ดินหลังการฟื้นฟูเมจิ พื้นที่แห่งนี้ถูกจัดให้ขึ้นกับอำเภอมูงิ (武儀郡 (Mugi-gun)) ในจังหวัดกิฟุ เมื่อมีการประกาศใช้ระบบเทศบาล ได้มีการจัดตั้งหมู่บ้านซากาโนฮิงาชิ (坂ノ東村 (Sakanohigashi-mura)) ขึ้นเมื่อวันที่ 1 เมษายน ค.ศ. 1897 ใน ค.ศ. 1953 หมู่บ้านเล็ก ๆ ที่ชื่อนิชิชิรากาวะ (西白川村 (Nishi-Shirakawa-mura)) ได้แยกตัวออกมาตั้งเป็นเมืองชิรากาวะและโอนมาขึ้นกับอำเภอคาโมะ และในปีต่อมาเมืองชิรากาวะก็ได้ผนวกส่วนที่เหลือของหมู่บ้านซากาโนฮิงาชิ และใน ค.ศ. 1956 ชิรากาวะได้ผนวกหมู่บ้านคูโรซาวะ ซามิ และซาฮาระเข้ามาเป็นส่วนหนึ่ง เศรษฐกิจ เศรษฐกิจในท้องถิ่นยึดโยงกับการป่าไม้และเกษตรกรรมเป็นหลัก ชิรากาวะมีชื่อเสียงในด้านการผลิตไม้ฮิโนกิ อีกทั้งมีชื่อเสียงในด้านชาเขียว การศึกษา ชิรากาวะมีโรงเรียนที่สังกัดเทศบาลเมือง ได้แก่ โรงเรียนประถม 5 แห่ง และโรงเรียนมัธยมต้น 3 แห่ง เมืองนี้ไม่มีโรงเรียนมัธยมปลาย การขนส่ง รถไฟ บริษัทรถไฟญี่ปุ่นตอนกลาง: สายหลักทากายามะ สถานี: ชิรากาวางูจิ – ชิโมยูอิ ทางหลวง ทางหลวงแผ่นดินหมายเลข 41 ทางหลวงแผ่นดินหมายเลข 256 ความสัมพันธ์ระหว่างประเทศ ปิสโตยา แคว้นตอสคานา ประเทศอิตาลี เมืองพี่น้องตั้งแต่ 30 ตุลาคม ค.ศ. 1994 ซงยฺเหวียน มณฑลจี๋หลิน ประเทศจีน เมืองมิตรภาพตั้งแต่ ค.ศ. 1981 อ้างอิง แหล่งข้อมูลอื่น เว็บไซต์ทางการ (ในภาษาญี่ปุ่น)